Willy Abildsnes

Willy Abildsnes (1939–2015) var en norsk luthersk teolog og prest.

Abildsnes var teolog (cand.theol.) fra Menighetsfakultetet i 1964. Han tok praktikum året etter og arbeidet deretter som lektor på Nesna lærerhøgskole fra 1966 til 1968, da han ble ordinert og ble utnevnt til sokneprest i Herøy på Helgeland.

Sammen med Børre Knudsen og Bjørn Bjørneboe ga han i 1976 ut salmeheftet Det hellige bryllup. Salmesamlingen har særlig fokus på sakramentsteologi og brudemystikk. I 1980 ga han sammen med Børre Knudsen og kirkemusikerne Trond Hans Farner Kverno og Johan Varen Ugland ut Sangverk for Den norske Kirke, en salmebok bestående av tradisjonelle salmer, egenproduserte salmer og salmer av andre moderne norske salmeforfattere, som for eksempel Eyvind Skeie. Abildsnes hadde også ideen til Trond Kvernos Matteuspasjon gjennom å leverer responsorier til dette.

I minneordet om ham skriver Kverno: «Uten Willys tekster - og hans innfallsvinkel til hvordan Det nye testamentet ligger skjult i Det gamle, mens Det gamle ligger oppslått i Det nye - hadde det aldri blitt noe slikt prosjekt på meg».Trond H. F. Kverno: Willy Abildsnes til minne. Minneord i Vårt Land 17. desember 2015 side 29

 Referanser 

 Kilder 
 Dødsannonse i Fædrelandsvennen 17. desember 2015 side 27
 Prester i Den norske kirke og andre teologiske kandidater. Verbum forlag 2000 side 5

Kategori:Norske lutherske teologer
Kategori:Norske salmediktere
Kategori:Norske lutherske prester
Kategori:Personer fra Kristiansand kommune